HU
2023.7.17.
Az Európai Unió Hivatalos Lapja
C 252/53
Jogalapok és fontosabb érvek Keresetének alátámasztása érdekében a felperes két jogalapra hivatkozik. 1.
Az első jogalap azon alapul, hogy a Dánia által az egyetemes szolgáltatási kötelezettségek ellenében a 2020. évre vonatkozóan a Post Danmark részére nyújtott támogatás nem egyeztethető össze a belső piaccal, amennyiben nem felel meg az általános gazdasági érdekű szolgáltatásokra vonatkozó keretszabálynak (1) (a továbbiakban: ágész-keretszabály), mivel: — a Bizottság nem végezte el a kérdés teljes körű és megfelelő vizsgálatát; — a Danmark általi költségallokáció nem felel meg az ágész-keretszabály 18. pontjának. 2.
A második jogalap azon alapul, hogy az egyetemes szolgáltatási kötelezettségek ellentételezése nem egyeztethető össze a belső piaccal, amennyiben a nettó elkerülhető költségek kiszámítása jogi és ténybeli hibákat tartalmaz, mivel: — a nettó elkerülhető költségek kiszámítása azon a feltételezésen alapul, hogy a Post Danmark átalakulására csak a kontrafaktuális forgatókönyvben került sor; — a Bizottság nem fejti ki, hogy a Post Danmark miért nem emelhette az árakat az egyetemes szolgáltatás többletköltségeinek fedezése érdekében; — a nettó elkerülhető költségek kiszámításából eredő összeg túlzott mértékű, mivel messze meghaladja a Post Danmark által az egyetemes szolgáltatási kötelezettségekkel kapcsolatos tevékenységek folytán elszenvedett, a Post Danmark 2020.
évi éves jelentésében tükröződő nettó veszteségeket; — hibák történtek a kontrafaktuális forgatókönyvben; — a Bizottság tévesen értékelte azokat a hasznokat, amelyek az egyetemes szolgáltatási kötelezettségekhez kapcsolódó következő immateriális előnyökből származnak: a) a szellemi tulajdon körébe tartozó eszközök; b) méretgazda­ ságosság; c) tárgyalási pozíció; d) egyetemes lefedettség; e) általános jelenlét és a vállalkozás hírneve; — a nettó elkerülhető költségek számítási eredményeinek ellenőrzése érdekében lefolytatott összehasonlító értékelés téves.
(1)
A Bizottság közleménye – A közszolgáltatás ellentételezése formájában nyújtott állami támogatásról szóló európai uniós keretszabály (2011) (HL 2012.
C 8., 15. o.).
2023.
április 27-én benyújtott kereset – Arysta Lifescience kontra EFSA (T-222/23. sz. ügy) (2023/C 252/65) Az eljárás nyelve: angol Felek Felperes: Arysta Lifescience (Noguères, Franciaország) (képviselők: D. Abrahams, Z. Romata, H. Widemann és R. Spangenberg ügyvédek) Alperes: Európai Élelmiszerbiztonsági Hatóság (EFSA)
Kérelmek A felperes azt kéri, hogy a Törvényszék: — semmisítse meg az EFSA 2023. február 17-i (Ref.
PAD 2022/175) „A Captan hatóanyag jóváhagyásának meghosz­ szabbításával kapcsolatos, a Captan 80 WG reprezentatív felhasználása tekintetében a készítményben jelen lévő segédanyagok listájának teljeskörű nyilvánosságra hozataláról szóló értesítés” című határozatát; — az EFSA-t kötelezze a költségek viselésére.